**BILJEŠKE UZ FINANCIJSKO IZVJEŠĆE ZA RAZDOBLJE**

**od 1. siječnja 2023. do 30. lipnja 2023.**

Naziv obveznika: Osnovna škola Ivana Kukuljevića

RKP broj: 09992

Matični broj:03029972

OIB: 22935346080

Pošta i mjesto: 31551 Belišće

Adresa : Kralja Tomislava 196

Oznaka razine: 31

Razdjel: 000

Šifra djelatnosti: 8520

Šifra županije/grada/općine: 14

Šifra grada :167

Oznaka razdoblja: 2023-6

IBAN: HR8923600001502688333

Osnovna škola Ivana Kukuljevića posluje u skladu sa Zakonom o odgoju i obrazovanju u osnovnoj i srednjoj školi (Nar. nov., broj 87/08, 86/09, 92/10, 105/10, 90/11, 16/12, 94/13, 136/14, 152/17, 07/17, 68/18, 98/19, 64/20, 151/22), Zakonom o proračunu ( NN 87/08, 136/12, 15/15,144/21 ) te Statutom škole.

Nastava se izvodi prema nastavnim planovima i programima za osnovnu školu , te Godišnjim planom i programom škole, kao i školskim kurikulumom.

Godišnji financijski izvještaji sastavljeni su nakon što su proknjižene sve poslovne promjene, događaji i transakcije za razdoblje siječanj – lipanj 2023., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN 37/22) u zakonom određenim rokovima što za proračunske korisnike jedinica lokalne i područne samouprave znači predaju do 10. srpnja 2023. godine.

Za sastavljanje i predaju financijskih izvještaja korišteni su elektronski obrasci koji su preuzeti s internetske stranice Ministarstva financija (aplikacija RKPFI).

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

***Prihodi poslovanja ( 6) u ukupnom iznosu od 1.076.699,98 € :***

**Bilješka broj 1**

Tekuće pomoći proračunskim korisnicima iz proračuna koji im nije nadležan - 6361 u iznosu od 970.593,15 € i odnose se na :

- prihode za financiranje plaća zaposlenih iz proračun Ministarstva znanosti i obrazovanja, te ostalih prava zaposlenicima prema Temeljnom kolektivnom ugovoru za službenike i namještenike u javnim službama.

- prihode za sufinanciranje prehrane

- prihode za nabavu higijenskih menstrualnih potrepština.

**Bilješka broj 2**

Ostali nespomenuti prihodi – 6526 u iznosu od 3.247,61 € .

**Bilješka broj 3**

Prihodi od prodaje proizvoda i robe te pruženih usluga i donacija – 66 u iznosu od 2.142,07 €.

Prihod od prodaje starog papira te najma Nastavno sportske dvorane.

**Bilješka broj 4**

Prihodi od nadležnog proračuna za financiranje rashoda poslovanja - 6711 u iznosu od 100.687,15 €.

Prihod Osječko-baranjske županije za financiranje materijalnih i financijskih rashoda.

***Rashodi poslovanja ( 3 ) u ukupnom iznosu od 1.038.656,94 € :***

**Bilješka broj 5**

Ostali rashodi za zaposlene -312

Značajno povećanje u odnosu na prošlu godinu, indeks 391,5 proizlazi iz naknade za bolovanje duže od 90 dana i otpremnine.

**Bilješka broj 6**

Naknada troškova zaposlenima – 321

Povećanje u odnosu na prošlu godinu odnosi se na službena putovanja te naknadu za prijevoz na posao i s posla.

**Bilješka broj 7**

Materijal i sirovine – 322

Povećanje u odnosu na prošlu godinu se odnosi se na nabavu namirnica potrebnih za prehranu učenika te materijal za održavanje Škole.

**Bilješka broj 8**

Usluge tekućeg i investicijskog održavanja - 3232

Povećanje u odnosu na prošlu godinu, indeks 313,5 odnosi se na održavanje i servisiranje postrojenja Škole.

**Bilješka broj 9**

Pristojbe i naknade – 3295

Evidentirana naknada za nezapošljavanje invalida, prema uputi iz Okružnice o sastavljanju i predaji financijskih izvještaja.

**Bilješka broj 10**

Tekuće donacije u naravi 3812

Rashod za nabavu higijenskih menstrualnih potrepština.

**Bilješka broj 11**

Postrojenja i oprema – 422

Nabavljeno je računalo u izvještajnom razdoblju.

**BILJEŠKE UZ IZVJEŠTAJ O OBVEZAMA**

**Bilješka broj 12**

Stanje obveza na dan 01. siječnja 2023. godine iznosi 227.489,36 € ( V001).

**Bilješka broj 13**

Stanje obveza na kraju izvještajnog razdoblja, na dan 30.06.2023. godine iznosi 181.648,51,00 € (V006).

**Bilješka broj 14**

Stanje nedospjelih obveza na kraju izvještajnog razdoblja (V009) :

Ukupne nedospjele obveze iznose 181.648,51 €, a odnosi se na :

* Obveze za zaposlene u iznosu od 164.333,13 €. Riječ je o plaći za mjesec lipanj 2023. godine koja dospijeva u srpnju
* Obveze za materijalne rashode za mjesec lipanj 2023. koji će biti plaćeni u srpnju 2023. godine u iznosu od 1.089,23 €
* Ostale tekuće obveze u iznosu od 16.226,15 € (naknada za bolovanje preko 42 dana)

U Belišću, 7. srpnja 2023.

Voditeljica računovodstva Ravnatelj:

Andreja Merćep, dipl.oec Darko Kovač, dipl. pedagog